CELEX: 32016R0132
Language: hr
Date: 2016-02-01 00:00:00
Title: Provedbena uredba Komisije (EU) 2016/132 оd 1. veljače 2016. o utvrđivanju roka za podnošenje zahtjeva za dodjelu potpore za privatno skladištenje svinjskog mesa u skladu s Provedbenom uredbom (EU) 2015/2334

2.2.2016   
            
            
               HR
            
            
               Službeni list Europske unije
            
            
               L 25/56
            
         PROVEDBENA UREDBA KOMISIJE (EU) 2016/132
   оd 1. veljače 2016.
   o utvrđivanju roka za podnošenje zahtjeva za dodjelu potpore za privatno skladištenje svinjskog mesa u skladu s Provedbenom uredbom (EU) 2015/2334
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2. prvi podstavak točku (b) i drugi podstavak,
   budući da:
   
               (1)
            
            
               Potpora za privatno skladištenje dodijeljena u skladu s Provedbenom uredbom Komisije (EU) 2015/2334 (2) imala je povoljan učinak na tržište svinjskog mesa. Očekuje se daljnja stabilizacija cijena.
            
         
               (2)
            
            
               Dodjelu potpore za privatno skladištenje svinjskog mesa trebalo bi stoga prekinuti i utvrditi rok za podnošenje zahtjeva.
            
         
               (3)
            
            
               Radi pravne sigurnosti Provedbenu uredbu (EU) 2015/2334 trebalo bi staviti izvan snage.
            
         
               (4)
            
            
               Kako bi se izbjegle spekulacije, ova Uredba stupa na snagu sljedećeg dana od dana objave u Službenom listu Europske unije.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Rok za podnošenje zahtjeva za dodjelu potpore za privatno skladištenje svinjskog mesa u skladu s Provedbenom uredbom (EU) 2015/2334 jest 3. veljače 2016.
   Članak 2.
   Provedbena uredba (EU) 2015/2334 stavlja se izvan snage s učinkom od 3. veljače 2016.
   Međutim ona se i dalje primjenjuje u odnosu na ugovore sklopljene na temelju te Uredbe.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2016.
      
         
            Za Komisiju,
         
         
            u ime predsjednika,
         
         Phil HOGAN
         
            Član Komisije
         
      
   
   
      (1)  SL L 347, 20.12.2013., str. 671.
   
   
      (2)  Provedbena uredba Komisije (EU) 2015/2334 оd 14. prosinca 2015. o otvaranju privatnog skladištenja svinjskog mesa i utvrđivanju iznosa potpore unaprijed (SL L 329, 15.12.2015., str. 10.).